###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 3/2022. (I. 26.)** Az Önkormányzat saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegének javaslata

**A20 4/2022. (I. 26.)** Berettyóújfalu Város Önkormányzata 2022. évi költségvetési rendelete elfogadásának javaslata

**A20 5/2022. (I. 26.)** A helyi önkormányzati képviselők és bizottsági tagok tiszteletdíjáról szóló önkormányzati rendelet elfogadásának javaslata

**A20 6/2022. (I. 26.)** A Herpály-Team Kft ügyvezetői tisztségére benyújtott pályázat elbírálásának javaslata

**A20 7/2022. (I. 26.)** A Magyarország helyi önkormányzatairól szóló 2011. évi CLXXXIX. törvény 71. § (4) bekezdés f.) pontja alapján Muraközi István polgármester illetménye meghatározásának, illetve a 148/2019. (X.31.) önkormányzati határozat visszavonásának javaslata

**A20 8/2022. (I. 26.)** A Magyarország helyi önkormányzatairól szóló 2011. évi CLXXXIX. törvény 71. § (6) bekezdés alapján Muraközi István polgármester költségtérítése meghatározásának, illetve a 149/2019. (X.31.) önkormányzati határozat visszavonásának javaslata

**A20 9/2022. (I. 26.)** A Magyarország helyi önkormányzatairól szóló 2011. évi CLXXXIX. törvény 80. § (1) bekezdés alapján Bónácz János alpolgármester illetménye meghatározásának, illetve a 150/2019. (X.31.) önkormányzati határozat visszavonásának javaslata

**A20 10/2022. (I. 26.)** Honvédelmi Sportközpont megvalósítására irányuló együttműködési megállapodás elfogadásának javaslata

**A20 12/2022. (I. 26.)** A Berettyóújfalu, Budai Nagy Antal utca 3. szám alatti ingatlan értékesítésére vonatkozó versenytárgyalás eredményének javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2022. január 26-án megtartott Pénzügyi Bizottsági ülésen.

**Jelen vannak:**

**Pénzügyi Bizottság részéről:**

Dr. Zákány Zsolt bizottsági elnök

Csarkó Imre bizottsági tag

Gógán Péterné bizottsági tag

**Berettyóújfalui Polgármesteri Hivatal részéről:**

Bónácz János alpolgármester

Dr. Körtvélyesi Viktor jegyző

Dézsi Ferencné pénzügyi irodavezető

Mile Sándor jegyzőkönyvvezető

**Meghívottak:**

Pálfiné Papp Mária gazdasági vezető, Közintézmények Szolg. Irodája

Tóth Klára intézményvezető, Vass Jenő Óvoda és Bölcsőde

Kállai Irén igazgató, Berettyó Kulturális Központ

Szabóné Kovács Zsuzsa intézményvezető, Bihari Szociális Szolg. Központ

A Pénzügyi Bizottság ülésének levezető elnöke Dr. Zákány Zsolt volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel határozatképes. A levezető elnök elmondta, hogy a bizottsági ülés meghívójában az Ügyrendi, Közrendvédelmi és Településfejlesztési Bizottsággal 6 közös napirendi pont szerepel, azonban ezeket a Pénzügyi Bizottság határozatképtelensége miatt a tegnapi napon csak az Ügyrendi Bizottság tárgyalta. Ezeket az előterjesztéseket a Pénzügyi Bizottság külön napirendi pontjaival együtt kell a mai napon tárgyalni. A levezető elnök a napirend tervezetét szavazásra bocsátotta, melyet a Pénzügyi Bizottság tagjai egyhangúan támogattak.

Az ülés kezdete: 1300

**Együttes ülés napirendje:**

1./ Előterjesztés Berettyóújfalu Város Önkormányzata 2022. évi költségvetési rendeletének elfogadására (3.)

**Előterjesztő:**  Muraközi István polgármester

2./ Előterjesztés a helyi önkormányzati képviselők és bizottsági tagok tiszteletdíjáról szóló önkormányzati rendelet elfogadására (4.)

**Előterjesztő:**  Muraközi István polgármester

3./ Előterjesztés a Herpály-Team Kft ügyvezetői tisztségére benyújtott pályázat elbírálására (5.)

**Előterjesztő:** Muraközi István polgármester

4./ Előterjesztés a polgármester illetményének és költségtérítésének megállapítására (9.)

**Előterjesztő:**  Muraközi István polgármester

5./ Előterjesztés Honvédelmi Sportközpont megvalósítására irányuló együttműködési megállapodás elfogadására (16.)

**Előterjesztő:** Muraközi István polgármester

6./ Előterjesztés az Északi Iparterület hasznosítására benyújtott pályázatok elbírálására (zárt ülés) (17.)

**Előterjesztő:** Muraközi István polgármester

**Pénzügyi Bizottság további napirendje:**

7./ Előterjesztés az Önkormányzat saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegéről (2.)

**Előterjesztő:** Muraközi István polgármester

8./ Előterjesztés a Berettyóújfalu, Budai Nagy Antal utca 3. szám alatti ingatlan értékesítésére vonatkozó versenytárgyalás eredményéről (15.)

**Előterjesztő:** Muraközi István polgármester

Dr. Körtvélyesi Viktor jegyző kiegészítésében elmondta, hogy a Pénzügyi Bizottságnak először a 7. sorszámú napirendi pontot kellene megtárgyalnia, mivel az adósságot keletkeztető ügyletek szerves részét képezik a költségvetésnek, szerkezetileg úgy épül fel, hogy ezt előbb kell tárgyalni.

**1. Napirend:** Előterjesztés az Önkormányzat saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegéről

**Dézsi Ferencné pénzügyi irodavezető** szóbeli kiegészítésében elmondta, hogy ez a kimutatás a költségvetési rendelet része, amit külön is el kell fogadni a költségvetést megelőzően.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**3/2022. (I. 26.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az államháztartásról szóló 2011. évi CXCV. törvény 29/A. §-a alapján, a Magyarország gazdasági stabilitásárólszóló 2011. évi CXCIV. törvény (a továbbiakban: Gst.)45. § (1) bekezdés *a)* pontjában kapott felhatalmazás alapján kiadott jogszabályban meghatározottak szerinti saját bevételeinek és a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiak szerint állapítja meg(Ft-ban):

|  |  |  |  |  |  |  |
| --- | --- | --- | --- | --- | --- | --- |
| **MEGNEVEZÉS** | **Sor-szám** | **Tárgyév** | **Saját bevétel és adósságot keletkeztető ügyletből eredő fizetési kötelezettség összegei** | | | **ÖSSZESEN 7=3+4+5+6** |
|  |
| **2022** | **2023** | **2024** | **2025** |  |
| **1** | **2** | **3** | **4** | **5** | **6** | **7** |  |
| Helyi adók | 1 | 700 500 000 | 700 000 000 | 700 000 000 | 700 000 000 | **2 800 500 000** |  |
| Tulajdonosi bevételek | 2 |  |  |  |  | **0** |  |
| Díjak, pótlékok, bírságok, települési adók | 3 | 3 600 000 | 3 600 000 | 3 600 000 | 3 600 000 | **14 400 000** |  |
| Immateriális javak, ingatlanok és egyéb tárgyi eszközök értékesítése | 4 | 120 282 560 |  |  |  | **120 282 560** |  |
| Részesedések értékesítése és részesedések megszűnéséhez kapcsolódó bevételek | 5 |  |  |  |  |  |  |
| Privatizációból származó bevételek | 6 |  |  |  |  |  |  |
| Garancia- és kezességvállalásból származó megtérülések | 7 |  |  |  |  |  |  |
| **Saját bevételek (01+… .+07)** | **8** | **824 382 560** | **703 600 000** | **703 600 000** | **703 600 000** | **2 935 182 560** |  |
| **Saját bevételek (08 sor) 50%-a** | **9** | **412 191 280** | **351 800 000** | **351 800 000** | **351 800 000** | **1 467 591 280** |  |
| **Előző év(ek)ben keletkezett fizetési kötelezettség (11+…+18)** | **10** | **10 208 154** | **30 043 481** | **29 456 537** | **25 337 100** | **95 045 272** |  |
| Hitelből eredő fizetési kötelezettség | 11 |  |  |  |  |  |  |
| Kölcsönből eredő fizetési kötelezettség | 12 | 6 467 406 | 26 154 700 | 25 753 736 | 25 337 100 | **83 712 942** |  |
| Hitelviszonyt megtestesítő értékpapírból eredő fizetési kötelezettség | 13 |  |  |  |  |  |  |
| Adott váltóból eredő fizetési kötelezettség | 14 |  |  |  |  |  |  |
| Pénzügyi lízingből eredő fizetési kötelezettség | 15 | 2 047 326 | 2 073 280 | 1 924 696 |  |  |  |
| Halasztott fizetés, részletfizetés fizetési kötelezettsége | 16 | 1 693 422 | 1 815 501 | 1 778 105 | 0 | **5 287 028** |  |
| Szerződésben kikötött visszavásárlási kötelezettség | 17 |  |  |  |  |  |  |
| Kezesség- és garanciavállalásból eredő fizetési kötelezettség | 18 |  |  |  |  |  |  |
| **Tárgyévben keletkezett, illetve keletkező, tárgyévet terhelő fizetési kötelezettség (20+…+27)** | **19** | **0** | **0** | **0** | **0** | **0** |  |
| Hitelből eredő fizetési kötelezettség | 20 |  |  |  |  |  |  |
| Kölcsönből eredő fizetési kötelezettség | 21 |  |  |  |  |  |  |
| Hitelviszonyt megtestesítő értékpapírból eredő fizetési kötelezettség | 22 |  |  |  |  |  |  |
| Adott váltóból eredő fizetési kötelezettség | 23 |  |  |  |  |  |  |
| Pénzügyi lízingből eredő fizetési kötelezettség | 24 |  |  |  |  |  |  |
| Halasztott fizetés, részletfizetés fizetési kötelezettsége | 25 |  |  |  |  |  |  |
| Szerződésben kikötött visszavásárlási kötelezettség | 26 |  |  |  |  |  |  |
| Kezesség- és garanciavállalásból eredő fizetési kötelezettség | 27 |  |  |  |  |  |  |
| **Fizetési kötelezettség összesen (10+19)** | **28** | **10 208 154** | **30 043 481** | **29 456 537** | **25 337 100** | **95 045 272** |  |
| **Fizetési kötelezettséggel csökkentett saját bevétel (09-28)** | **29** | **401 983 126** | **321 756 519** | **322 343 463** | **326 462 900** | **1 372 546 008** |  |

# A Gst. 10. § (5) bekezdése szerint:

*„Az önkormányzat adósságot keletkeztető ügyletből származó tárgyévi összes fizetési kötelezettsége az adósságot keletkeztető ügylet futamidejének végéig egyik évben sem haladhatja meg az önkormányzat adott évi saját bevételeinek 50%-át.”*

**Határidő:** 2022. január 27.

**Felelős:** Dr. Zákány Zsolt bizottsági elnök

**2. Napirend:** Előterjesztés Berettyóújfalu Város Önkormányzata 2022. évi költségvetési rendeletének elfogadására

**Dézsi Ferencné pénzügyi irodavezető** szóbeli kiegészítésében elmondta, hogy a költségvetés főösszege jóval kevesebb, mint az előző évben, ami azt mutatja, hogy a beruházások kifutóban vannak, kivéve a strand fejlesztését, ami egymagában 1,4 milliárdos tételt jelent a költségvetésben. A központi támogatások 100 millió forinttal nagyobb összegben kerültek betervezésre a tavalyi évhez képest, ami nem csak abból adódik, hogy több a finanszírozás, hanem abból is, hogy a feladatok megnőttek. A feladatellátás növekedése elsősorban a bölcsődére vonatkozik, hiszen a férőhelybővítés pályázat megvalósulásával 7 új dolgozót vettek fel, illetve a KÖSZI vonatkozásában 1 fő konyhai kisegítőt vettek fel. Ebben az évben a rendkívüli önkormányzati költségvetési támogatás jogcímen 172 millió forint került beépítésre, viszont az előterjesztés kiküldését követően jelent meg az a döntés, ami alapján a minimálbér és a garantált bérminimum emelkedése miatt az önkormányzat plusz forrást kap több, mint 140 millió forint értékben. A tegnapi bizottsági ülésen merült fel az a kérdés, hogy nagy a költségvetés hiánya. A költségvetés mérlege szerint a működési hiány 54 millió forint, a felhalmozási hiány viszont 1,8 milliárd forint. A felhalmozási hiányt viszont pénzmaradványból finanszírozza az önkormányzat. Ennek az óriási hiánynak az az oka, hogy a pályázatok többségénél már az előző évben vagy években átutalták a támogatások összegét, így ezek a források a pénzmaradványnál kerültek kimutatásra. A szociális ellátások finanszírozása, a gyermekétkeztetés finanszírozása, illetve a bölcsődei feladatok finanszírozása megnőtt, a polgármesteri hivatal működésének támogatása viszont kismértékben csökkent. Az előterjesztés részletezi, hogy milyen béremelések kerültek beépítésre az idei költségvetésbe.

**Dr. Zákány Zsolt képviselő** kérdést tett fel a jelenlévő intézményvezetőknek, hogy a költségvetési rendelet tervezetét kívánják-e kiegészíteni?

**Pálfiné Papp Mária gazdasági vezető** válaszában elmondta, hogy úgy gondolja, irodavezető jól összefoglalta az intézményeket is érintő dolgokat, véleménye szerint a betervezett összegek fedezik az intézmények működését.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**4/2022. (I. 26.) Pénzügyi Bizottsági Határozat**

A Pénzügyi Bizottság az önkormányzat 2022. évi költségvetéséről szóló rendelet-tervezet elfogadását támogatja és a Képviselő-testületnek elfogadásra javasolja.

**Határidő:** 2022. január 27.

**Felelős:** Dr. Zákány Zsolt bizottsági elnök

**3. Napirend:** Előterjesztés a helyi önkormányzati képviselők és bizottsági tagok tiszteletdíjáról szóló önkormányzati rendelet elfogadására

**Bónácz János alpolgármester** szóban hozzátette, hogy az előterjesztésben nagyon jól le van írva, számszerűsítve van, hogy milyen emelésre tettek javaslatot. A 2022. évi költségvetés tervezésekor már ezekkel az adatokkal számolt a pénzügyi iroda.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 2 igen, 0 nem, 1 tartózkodás mellett az alábbi határozatot hozta:

**5/2022. (I. 26.) Pénzügyi Bizottsági Határozat**

A Pénzügyi Bizottság a helyi önkormányzati képviselők és bizottsági tagok tiszteletdíjáról szóló rendelet-tervezet elfogadását támogatja és a Képviselő-testületnek elfogadásra javasolja.

**Határidő:** 2022. január 27.

**Felelős:** Dr. Zákány Zsolt bizottsági elnök

**4. Napirend:** Előterjesztés a Herpály-Team Kft ügyvezetői tisztségére benyújtott pályázat elbírálására

**Bónácz János alpolgármester** szóbeli kiegészítésében elmondta, hogy a tegnapi napon a pályázó, Zámbori Péter ott volt az Ügyrendi bizottság ülésén. A holnapi képviselő-testületi ülésen szintén jelen lesz, az esetlegesen felmerülő kérdésekre akkor majd személyesen is tud válaszolni. Az előterjesztéshez kapcsolódó határozati javaslat öt éves határozott kinevezésről szól, illetve az ügyvezető bérezését tartalmazza.

**Dr. Zákány Zsolt képviselő** szóban hozzátette, hogy még soha nem hallott erről az úriemberről, viszont a referenciái valóban nagyon jók. Ilyenkor felmerül benne a kérdés, hogy miért jönne ide, mert az életrajza alapján Berettyóújfaluval semmilyen kapcsolata nem volt még.

**Bónácz János alpolgármester** elmondta, hogy a folyamatban lévő fürdő felújításnál részt vesz a munkálatok nyomon követésében, szinte minden héten itt van Berettyóújfaluban, ahogy elindult a beruházás, mondhatni akkor került képbe.

**Dr. Zákány Zsolt képviselő** hozzátette, hogy amikor a pályázat kiírásánál megtette javaslatait, pont egy ilyen emberre gondolt, akinek van felsővezetői tapasztalata, különös tekintettel a fürdő üzemeltetésre speciális ismerete. Azt gondolja, hogy Zámbori Péter ideális jelölt.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**6/2022. (I. 26.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete megbízza Zámbori Pétert (anyja neve: Siket Erzsébet, lakcíme 4028 Debrecen, Kassai út 29/D. 1. ajtó) a HERPÁLY-TEAM Építőipari és Szolgáltató Korlátolt Felelősségű Társaság ügyvezető feladatainak, munkaviszony keretében, kötetlen munkarendben történő ellátásával 5 év határozott időre, 2022. március 1-től 2027. február 28-ig, 3 hónap próbaidő kikötésével, azzal, hogy az ügyvezető személyi alapbérét, megbízatásának időtartamára, 2022. március 1-től 2027. február 28-ig havonta bruttó 1.000.000,- Ft összegben állapítja meg.

**Határidő:** 2022. január 27.

**Felelős:** Dr. Zákány Zsolt bizottsági elnök

**5. Napirend:** Előterjesztés a polgármester illetményének és költségtérítésének megállapítására

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**7/2022. (I. 26.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 71. § (4) bekezdés f.) pontja alapján Muraközi István polgármester illetményét 2022. január 1-től 975.000.-forintban, azaz Kilencszázhetvenötezer forintban állapítja meg.

Ezzel egyidejűleg a Képviselő-testület a 148/2019. (X.31.) önkormányzati határozatát visszavonja.

**Határidő:** 2022. január 27.

**Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**8/2022. (I. 26.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 71. § (6) bekezdés alapján Muraközi István polgármester költségtérítését 2022. január 1-től az illetménye 15%-ában, 146.300.-forintban, azaz Egyszáznegyvenhatezer-háromszáz forintban állapítja meg.

Ezzel egyidejűleg a Képviselő-testület a 149/2019. (X.31.) önkormányzati határozatát visszavonja.

**Határidő:** 2022. január 27.

**Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**9/2022. (I. 26.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 80. § (1) bekezdés alapján Bónácz János alpolgármester illetményét 2022. január 1-től a polgármester illetményének 90%-ában, 877.500.-forintban, azaz Nyolcszázhetvenhétezer-ötszáz forintban állapítja meg.

Ezzel egyidejűleg a Képviselő-testület a 150/2019. (X.31.) önkormányzati határozatát visszavonja.

**Határidő:** 2022. január 27.

**Felelős:** Dr. Zákány Zsolt bizottsági elnök

**6. Napirend:** Előterjesztés Honvédelmi Sportközpont megvalósítására irányuló együttműködési megállapodás elfogadására

**Dr. Körtvélyesi Viktor jegyző** szóbeli kiegészítésében elmondta, hogy még az előző ciklusra visszanyúlik ennek a történetnek a kezdete. 2017-ben hozott a képviselő-testület egy határozatot, amelyben felhatalmazta polgármester urat, hogy folytasson tárgyalásokat a Honvédelmi Sportközpont kialakításával kapcsolatban. Időközben kormányrendeletek és kormányhatározatok is születtek a témában. A 72/5 hrsz.-ú Lőtér ingatlanon kerülne kialakításra a Sportközpont. A kormányrendelet szerint állami tulajdonú ingatlanon kerül sor a beruházásra, tehát egy ingyenes vagyonátadás keretében állami tulajdonba kerül a telekalakítás során kialakításra kerülő ingatlanrész. Ennek előkészítéseként egy együttműködési megállapodást küldtek a beruházást felügyelő BMSK Zrt. részéről. Ezeknek a hosszú tárgyalásoknak az elején még teljesen máshogy nézett ki az együttműködési megállapodás tervezet. Az önkormányzatot terhelő kötelezettségek olyan nagy terhet róttak volna az önkormányzatra, hogy úgy tudja, volt olyan szakasza a tárgyalásoknak, hogy polgármester úr azt mondta, hogy ilyen áron nem szükséges a beruházás. Később ezek a kötelezettségek kikerültek az együttműködési megállapodás tervezetéből. Az önkormányzatnak a megállapodás alapján mindössze annyi kötelezettsége van, hogy a telekalakítási eljárást saját költségén folytassa le, ezt követően pedig a közművesítést és a különböző infrastrukturális fejlesztéseket a BMSK Zrt. a fejlesztés keretében majd el fogja végezni. Az előterjesztéshez csatolásra került egy átnézeti helyszínrajz. Jelen állás szerint az engedélyezési tervdokumentációk alapján így nézne ki ez a beruházás.

**Dr. Zákány Zsolt képviselő** kérdést tett fel arra vonatkozóan, hogy ha már módosult az együttműködési megállapodás, az önkormányzatot érintő kötelezettségeket kivették abból, akkor nem lehetett volna valahogy beletenni a körforgalmat, hogy azt is csinálják meg? Ott azért lesznek munkálatok, a beruházó érdeke is lenne, illetve az önkormányzaté is. Az egyébként egy elég balesetveszélyes kereszteződés lett, bár úgy tudja, hogy még nem sok baleset történt, de borzasztó rosszul vannak elhelyezve a lámpák is. A Herpály utcáról balra kikanyarodva átmennek egy zöldön, és áthaladnak egy piros lámpa alatt úgy, hogy ránéz az ember és piros a lámpa. Az a körforgalom véleménye szerint nagyon hasznos lenne abba a kereszteződésbe.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**10/2022. (I. 26.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Berettyóújfalu belterület 72/5 helyrajzi számú, 27.122 m2 területű, kivett gazdasági épület, udvar megnevezésű ingatlanból telekalakítás során létrejövő ingatlanrészen megvalósítandó Honvédelmi Sportközpont beruházás érdekében együttműködési megállapodást köt a BMSK Beruházási, Műszaki Fejlesztési, Sportüzemeltetési és Közbeszerzési Zrt.-vel, támogatja és a Képviselő-testületnek elfogadásra javasolja.

**Határidő:** 2022. január 27.

**Felelős:** Dr. Zákány Zsolt bizottsági elnök

Ezt követően a Pénzügyi Bizottság zárt ülésén folytatódott a munka, ahol egy napirendi pont került tárgyalásra. A zárt ülésről külön jegyzőkönyv készült.

**7. Napirend:** Előterjesztés a Berettyóújfalu, Budai Nagy Antal utca 3. szám alatti ingatlan értékesítésére vonatkozó versenytárgyalás eredményéről

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**12/2022. (I. 26.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete értékesíti a tulajdonát képező Berettyóújfalu belterület 3682 hrsz.-ú, 4100 Berettyóújfalu, Budai Nagy Antal u. 3. szám alatti, 426 m2 területű, az ingatlan-nyilvántartásban kivett lakóház, udvar, gazdasági épület művelési ágú, a valóságban beépítetlen terület ingatlant értékesíti Lakatos Zsigmond (4100 Berettyóújfalu, Damjanich u. 20.) részére 1/1 tulajdoni arányban nettó 1.700.000, - Ft áron.

A Képviselő-testület felhatalmazza Muraközi István polgármestert az adásvételi szerződés megkötésére. Az adásvételi szerződés megkötésével kapcsolatban felmerül költségek a vevőt terhelik.

**Határidő:** 2022. január 27.

**Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1335 perckor bezárta.

k.m.f.

Dr. Zákány Zsolt Csarkó Imre

Pénzügyi Bizottság Elnöke Pénzügyi Bizottság Tagja

Mile Sándor

jegyzőkönyvvezető